อาการคือ ไม่ชอบอยู่ที่คนมากเสียดังวุ่นวายเลยค่ะพออยู่ในที่คนเยอะจะมีอาการปวดหัวแล้วก็อยากร้องไห้ พอออกจากสถานที่นั้นก็จะน้ำตาไหล ถ้ากลับถึงบ้านต้องรีบขึ้นห้องไปอยู่คนเดียว แล้วก็จะหายใจเร็วเหมือนคนเป็นหอบเลยประมาณ30-40วินาที หลังจากนั้นก็จะร้องไห้ออกมา อยากรู้ว่าตัวเองปกติไหม
สวัสดีค่ะ อาการไม่ชอบเสียงดัง ความวุ่นวายนั้นอาจพบเจอได้ในคนปกติที่มีบุคลิกภาพบางลักษณะ ไม่ได้เป็นโรคแต่อย่างใดแต่ถ้ามีอาการหายใจเร็ว รู้สึกหอบเหนื่อยมากหลังเจอเหตุการณ์บางอย่าง อาจจัดว่าเป็นโรคเช่นโรควิตกกังวล ซึ่งจะมีความกลัวในเรื่องต่างๆมากจนเกินเหตุ ส่งผลต่อภาวะทางจิตใจทำให้ผู้ป่วยมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัดแนะนำพบจิตแพทย์เพื่อประเมินอาการอีกครั้ง ถ้ายังมีอาการเป็นเรื้อรัง เป็นทุกครั้งที่ต้องอยู่ในสถานที่ที่มีคน